Βαγγέλης Χοσάδας

Ο Βαγγέλης Χοσάδας (γεν. Άμφισσα, 17 Φεβρουαρίου 1961) είναι Έλληνας παλαίμαχος ποδοσφαιριστής, που αγωνίζονταν στη θέση του τερματοφύλακα και νυν προπονητής ποδοσφαίρου. Έχει λάβει μέρος σε 236 αγώνες της Α΄ Εθνικής κατηγορίας.

Ξεκίνησε τον αθλητισμό από τον Φωκικό. Καθώς διέθετε πλούσια σωματικά προσόντα, γρήγορα τον εντόπισαν παράγοντες του Παναθηναϊκού και τον πρότειναν για μετεγγραφή στη διοίκηση της ομάδας, η οποία και τον απέκτησε, το καλοκαίρι του 1981. Στη συνέχεια παραχωρήθηκε σαν δανεικός στον Ηλυσιακό, με τον οποίο αγωνίσθηκε στο πρωτάθλημα της Β΄ Εθνικής την περίοδο 1981-82. Επέστρεψε στον Παναθηναϊκό, όπου όμως δεν κατάφερε να κερδίσει θέση βασικού γκολκίπερ.

Σταθμό στην αγωνιστική του καριέρα αποτέλεσε η μεταπηδησή του στον ΟΦΗ, το καλοκαίρι του 1983. Στην ομάδα της Κρήτης ο Χοσάδας έπαιξε για δώδεκα συνεχείς περιόδους, πραγματοποιώντας εντυπωσιακές εμφανίσεις, ενώ συμμετείχε και σε αγώνες ευρωπαϊκών κυπέλλων. Ο Χοσάδας συμπεριλαμβάνεται μεταξύ των κορυφαίων από πλευράς συμμετοχών παικτών της ομάδας, έχοντας αγωνιστεί με τη φανέλα της σε 164 αγώνες Α΄ Εθνικής.

Την διετία 1995-1997 συνέχισε τη σταδιοδρομία του στην Ξάνθη (44 συμμετοχές), μετά στον Εθνικό Αστέρα στη Β΄ Εθνική αλλά και στην Α΄ Εθνική (28 συμμετοχές), για να γυρίσει και να τερματίσει την πορεία του και πάλι με τη φανέλα του ΟΦΗ την διετία 1999-2001, σε ηλικία 40 ετών.

Ακολούθησε το επάγγελμα του προπονητή (είναι κάτοχος διπλώματος UEFA PRO), σε ομάδες κυρίως της Ρόδου, όπου και διαμένει μόνιμα τα τελευταία χρόνια.

 Πηγές 
 Ηλεκτρονικό αρχείο "Αθλητικής Ηχούς"
 http://www.rsssf.com
 Εξωτερικοί σύνδεσμοι 

 Συνέντευξη του πάικτη στην εφημερίδα "Ροδιακή" 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Σ. Φωκικού Άμφισσας
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Παναθηναϊκού
Κατηγορία:Προπονητές ποδοσφαίρου Α.Σ. Ρόδου
Κατηγορία:Προπονητές ποδοσφαίρου Διαγόρα Ρόδου